Што да аргументаў, якія намеснік старшыні аблвыканкама, а пасля і іншыя чыноўнікі называлі на карысць закрыцця, то яны зусім не новыя. Малакамплектнасць у цэлым школы – 39 чалавек – і большасці класаў паасобку – 5 і больш за 5 чалавек маюць толькі два класы, — якая цягне за сабой, на думку адукатараў, нізкі ўзровень якасці навучання. Немагчыма тут ствараць факультатывы і гурткі, арганізаваць групу падоўжанага дня, праводзіць культурна-масавыя мерапрыемствы.